CELEX: 32022R0557
Language: hr
Date: 2022-04-01 00:00:00
Title: Provedbena uredba Komisije (EU) 2022/557 оd 1. travnja 2022. o razvrstavanju određene robe u kombiniranu nomenklaturu

7.4.2022   
               
               
                  HR
               
               
                  Službeni list Europske unije
               
               
                  L 108/16
               
            
         PROVEDBENA UREDBA KOMISIJE (EU) 2022/557
         оd 1. travnja 2022.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2022.
            
               
                  Za Komisiju
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Frakcija bogata bjelančevinama, dobivena odvajanjem brašna od graška na frakciju bogatu proteinima i frakciju bogatu škrobom, predstavljena u obliku finog praha bež boje ili u obliku peleta, u malim vrećama (15 do 20 kg) ili velikim vrećama (500 do 1 000  kg).
                                    Proizvod ima sljedeća analitička svojstva (sadržaj suhe mase):
                                    
                                                —
                                             
                                             
                                                7,4 % škroba
                                             
                                          
                                                —
                                             
                                             
                                                54 % bjelančevina.
                                             
                                          Proizvod se proizvodi od sušenog graška (Pisum sativum), koji se pere, ljušti i melje kako bi se dobilo brašno od graška. Brašno se zatim odvaja na frakciju bogatu proteinima i frakciju bogatu škrobom u centrifugalnom separatoru. Nakon tog postupka frakcija bogata bjelančevinama ostavlja se u obliku praha ili se aglomerira u pelete.
                                    Proizvod se na prepoznatljiv način i isključivo koristi kao životinjska hrana.
                                 
                              
                     
                        2309 90 31 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 1 uz poglavlje 23 i nazivima oznaka KN 2309 , 2309 90  i 2309 90 31 .
                        Proizvod je izgubio bitne značajke izvornog materijala frakcioniranjem u centrifugalnom separatoru. Stoga je isključeno razvrstavanje u tarifni broj 1106  kao brašno od suhog mahunastog povrća te razvrstavanje kao dalje pripremljeni biljni proizvod iz tarifnog broja 2005.
                        Razvrstavanje u tarifni broj 2302  također je isključeno jer proizvod nije ostatak prosijavanja, mljevenja ili druge obrade mahunarki (vidjeti Objašnjenja Harmoniziranog sustava za tarifni broj 2302 , točka (C)). Proizvod je namjerno proizveden od brašna od graška. Dalje se prerađuje i upotrebljava isključivo kao životinjska hrana (vidjeti i Opće napomene s objašnjenjem Harmoniziranog sustava uz poglavlje 23).
                        Proizvod se stoga razvrstava u oznaku KN 2309 90 31  kao ostali pripravci koje se rabi za prehranu životinja, s masenim udjelom škroba manjim od 10 %.
                     
                  
                        
                                    2)
                                 
                                 
                                    Frakcija bogata škrobom, dobivena odvajanjem brašna od graška na frakciju bogatu proteinima i frakciju bogatu škrobom, predstavljena u obliku praha svijetložute boje ili u obliku peleta, u rasutom stanju ili u velikim vrećama (25 do 1 000  kg).
                                    Proizvod ima sljedeća analitička svojstva (sadržaj suhe mase):
                                    
                                                —
                                             
                                             
                                                73 % škroba
                                             
                                          
                                                —
                                             
                                             
                                                13 % bjelančevina.
                                             
                                          Proizvod se proizvodi od sušenog graška (Pisum sativum), koji se pere, ljušti i melje kako bi se dobilo brašno od graška. Brašno se zatim odvaja na frakciju bogatu proteinima i frakciju bogatu škrobom u centrifugalnom separatoru. Nakon tog postupka frakcija bogata škrobom ostavlja se u obliku praha ili se aglomerira u pelete.
                                    Proizvod se na prepoznatljiv način i isključivo koristi kao životinjska hrana.
                                 
                              
                     
                        2309 90 51 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 1 uz poglavlje 23 i nazivima oznaka KN 2309 , 2309 90  i 2309 90 51 .
                        Proizvod je izgubio bitne značajke izvornog materijala frakcioniranjem u centrifugalnom separatoru. Stoga je isključeno razvrstavanje u tarifni broj 1106  kao brašno od suhog mahunastog povrća te razvrstavanje kao dalje pripremljeni biljni proizvod iz tarifnog broja 2005 .
                        Razvrstavanje u tarifni broj 2302  također je isključeno jer proizvod nije ostatak prosijavanja, mljevenja ili druge obrade mahunarki (vidjeti Objašnjenja Harmoniziranog sustava za tarifni broj 2302 , točka (C)). Proizvod je namjerno proizveden od brašna od graška. Dalje se prerađuje i upotrebljava isključivo kao životinjska hrana (vidjeti i Opće napomene s objašnjenjem Harmoniziranog sustava uz poglavlje 23).
                        Proizvod se stoga razvrstava u oznaku KN 2309 90 51  kao ostali pripravci koje se rabi za prehranu životinja, s masenim udjelom škroba većim od 30 %.